EkBass/fiwiki-20250220-pages-articles huggingface dataset:
Seututie 313

Seututie 313 sijoittuu itäkaakon ja länsiluoteen suuntaisena tienä Heinolan Vierumäen ja Asikkalan Vääksyn välille. Väylän reitti kulkee Vierumäeltä Asikkalan Urajärven ja Vesivehmaan kylien kautta Vääksyn taajamaan. Väylältä on yhteys nelostielle Vierumäen liittymässä. Valtatie 24:lle on seututie 313:lta useita yhteyksiä. Tien pituus on 24 kilometriä. Väylän varrella sijaitsee Lahti-Vesivehmaan lentokenttä. Vesivehmaan ja Vääksyn välisellä tien osuudella liikennöidään Lahden ja Vääksyn välisiä linja-autojen vakiovuoroja. Vääksyssä seututie 313:n yhtenäinen tielinja jatkuu seututie 314:n tunnuksella Asikkalan Pulkkilanharjun kautta Sysmän kirkonkylään. Vierumäellä seututie 313:n väylä etenee seututie 363:n tunnuksella Jaalan kirkonkylässä sijaitsevaan kantatie 46:n liittymään. Suorin reitti Tampereelta Mikkeliin kulkee seututie 313:n kautta. == Aiheesta muualla == 313 Luokka:Asikkalan liikenne
Swazimaan Valioliiga

Swazimaan valioliiga (sponsorinimi MTN Premier League) on Swazimaan jalkapallon pääsarja. Swazimaan mestaruudesta pelattiin ensi kerran vuonna 1976. Kaudesta 1998/99 lähtien sarjakausi on alkanut syksyllä ja päättynyt keväällä, aikaisemmin oli päinvastoin.http://www.rsssf.com/tabless/swazchamp.html Sarjassa pelaa 12 joukkuetta, jotka pelaavat kauden aikana keskenään kaksinkertaisen sarjanhttp://www.rsssf.com/tabless/swaz08.html. ==Mestarit== *1976: Mbabane Highlanders *1980: Mbabane Highlanders *1981: Peacemakers (Mhlume) *1982: Mbabane Highlanders *1983: Manzini Wanderers *1984: Mbabane Highlanders *1985: Manzini Wanderers *1986: Mbabane Highlanders *1987: Manzini Wanderers *1988: Mbabane Highlanders *1989: Denver Sundowns *1990: Denver Sundowns *1991: Mbabane Highlanders *1992: Mbabane Highlanders *1993: Mbabane Swallows *1994: Eleven Men in Flight *1995: Mbabane Highlanders *1996: Eleven Men in Flight *1997: Mbabane Highlanders *1998/99: Manzini Wanderers *1999/00: Mbabane Highlanders *2000/01: Mbabane Highlanders *2001/02: Manzini Wanderers *2002/03: Manzini Wanderers *2003/04: Mhlambanyatsi Rovers *2004/05: Mbabane Swallows *2005/06: Royal Leopards *2006/07: Royal Leopards *2007/08: Royal Leopards ==Lähteet== Luokka:Swazimaan jalkapallosarjat
Type 96 (panssarivaunu)

Type 96 (ZTZ96) eli valmistaja mainiten Norinco Type 96 on kiinalainen taistelupanssarivaunu. Se on uusin muunnos toisen sukupolven taistelupanssarivaunusta, ja perustuu Type 85-III -panssarivaunuun. Vuonna 2005 Kiinan kansanarmeijalla oli käytössä 1 500 vaunua. Mallin parannetuista versioista on käytetty ainakin mallinimiä Type 96A, ZTZ96G (vuodelta 2006) ja Type 96B (viimeistään vuodelta 2016), joissa on jo useita kolmannen sukupolven mallia Norinco Type 99 ulkoisestikin muistuttavia piirteitä. Vientiversio VT-2 on muunnos Type 96A:sta, ja esiteltiin vuonna 2012. Kiinan kansanarmeijan panssarivaunut voidaan jakaa kolmeen sukupolveen: Ensimmäiseen kuuluvat vaunut perustuvat Neuvostoliiton T-54A:han, kuten Type 59 ja Type 69/79. Toisen sukupuolen muodostavat teollisuuskonserni Norincon valmistavat vaunut alkaen Type 80 ja Type 96:stä. Kolmannen sukupolven muodostavat Norincon Type 99 -vaunut. ==Käyttäjät== * Kansanarmeija 2 000–2 500 ==Kuvia== TankBiathlon14final-11.jpg|Type 96A (ZTZ-96A; kuva 2014). TankBiathlonFinal2017-30.jpg|Type 96B (kuva 2017). ==Katso myös== * MBT 2000 * Type 98 * T-72 * T-84 * T-90 ==Lähteet== ==Aiheesta muualla== *Type 88C Main Battle Tank: A Photo Essay - China-Defense.com *Type 80/88 Main Battle Tank - GlobalSecurity.org *Type 96 Main Battle Tank - GlobalSecurity.org *Type 88 Main Battle Tank - Chinese Defense Today *Type 96 Main Battle Tank - Chinese Defence Today *Type 96 Main Battle Tank - Deagel.com *Type 96 Main Battle Tank - Modellversium.de *Type 96 Main Battle Tank - collinsj/msh_chinese *Type 96 MBT Production Line - Global Defence Forum Luokka:Norinco Luokka:Kiinalaiset taistelupanssarivaunut
Gennadi Maslajev

Gennadi Aleksandrovitš Maslajev (s. 21. marraskuuta 1958 Gorki, nyk Nižni Novgorod) on venäläinen jalkapallovalmentaja ja -tuomari sekä entinen pelaaja. Hän toimii kakkosdivisioonaseura FK Nižni Novgorodin päävalmentajana. Omalla pelaajaurallaan puolustajana ja keskikenttämiehenä pelannut Maslajev pelasi kotikaupunkinsa nyttemmin jo toimintansa lopettaaneessa Nižni Novgorodin Lokomotivissa vuosina 1987–1993 ja toimi joukkueen kapteenina. Lopetettuaan pelaajauransa Maslajev toimi tuomarina, pääasiassa avustavana erotuomarina, vuosina 1996–2001. Hän joutui toimimaan linjamiehenä myös Lokomotivin ottelussa. Sittemmin hän toimi pelaajauransa seurassa Lokomotivissa apuvalmentajana ja vuosina 2002—2003 sekä 2005 päävalmentajana. Maslajev, Gennadi Maslajev, Gennadi Maslajev, Gennadi Maslajev, Gennadi Maslajev, Gennadi
Grise Fiord

Grise Fiord, (, tavumerkeillä: ᐊᐅᔪᐃᑦᑐᖅ, ) on pieni inuittikylä, Qikiqtaalukin alueella Nunavutin territoriossa Kanadassa. Kylä perustettiin vuonna 1953, mutta paikalla on ollut asutusta viimeiset 4 500 vuotta. Kylän asukasluku on 144 (väestönlaskenta 2021). Kylä sijaitsee tiettömällä alueella, ja ainoat liikenneyhteydet ovat vuosittaisen yhteysaluksen lisäksi lentokoneet. Kylän läheisyydessä sijaitsee Grise Fiordin lentoasema. == Maantiede == Grise Fiord sijaitsee Ellesmerensaaren eteläkärjessä ja on Pohjois-Amerikan pohjoisin siviiliasutuskeskus. Maailman pohjoisin asuttu paikka on Alert, joka sijaitsee Ellesmerensaaren pohjoiskärjessä. Asutuskeskus sijaitsee 1160 km pohjoiseen pohjoisesta napapiiristä. Grise Fiord on Arctic Cordillera -vuoristossa, joka on ainoa merkittävä vuoristo Kanadan kalliovuorten itäpuolella. == Lähteet == ==Aiheesta muualla== * Grise Fiordin kotisivut , * Current weather conditions (Weatheroffice.ec.gc.ca) (Tämänhetkinen sää Grise Fiordissa, ) Luokka:Nunavutin kylät ja kaupungit Luokka:Nunavutin kunnat
Kuurinmaan siirtomaat

Kuurinmaan siirtomaat olivat Kuurinmaan herttuakunnan kaksi pientä siirtokuntaa. Nykyisen Gambian Kunta Kintehin saarella oli kuurinmaalainen linnoitus ja Länsi-Intian Tobagossa siirtokunta. ==Siirtomaiden hankkiminen== Kuurinmaan herttuakunnan siirtomaat hankki sille sen herttua Jakob Kettler. Hän oli innostunut siirtomaista opiskellessaan Hollannissa.Zīgure 2000, s. 78. Jakob osti Tobagon saaren 1640-luvulla ja vuonna 1651 James Islandin (nyk. Kuntah Kinteh Island) nykyisestä GambiastaMela ja Valba 2005, s. 69.. Jakob rakennutti Kuurinmaalle myös laivaston, joka käsitti 79 kauppa- ja 59 sotalaivaa. Kaikkiaan laivoissa oli 1 416 tykkiä, jotka valmistettiin Kuurinmaalla, kuten laivatkin.Zīgure 2000, s. 85. ==Gambia== Kuurinmaalta vietiin Gambiaan suolaa, terästä, paloviinaa ja muuta tavaraa. Sieltä puolestaan saatiin muun muassa norsunluuta ja orjia. Orjat vietiin edelleen Tobagoon, jossa he työskentelivät pääasiassa sokeriplantaaseilla.Zīgure 2000, s. 86. Kuurinmaa menetti saaren vuonna 1659 hollantilaisille, ja kaksi vuotta myöhemmin se siirtyi Englannin omistukseen. ==Tobago== Tobagon siirtomaahan muutti myös siirtolaisia Kuurinmaalta. Ensimmäiset heistä tulivat Tobagoon vuonna 1653. Heitä oli 212, mutta kaikki kuolivat vuoden kuluessa epäselvissä olosuhteissa. Vuonna 1656 saarelle saapui laiva La Duchesse de Courlandie, jonka mukana oli 120 merimiestä ja 80 siirtolaisperhettä. Neljänä seuraavana vuonna saarelle tuli vielä kahdeksan laivaa ja 700 perhettä. Kuurinmaa menetti siirtomaansa myös Tobagossa 1650-luvun lopussa Pohjan sodan aikana. Kuurinmaan siirtomaakauden jäljiltä Tobagoon jäi kuurinmaalaisia paikannimiä, kuten esimerkiksi saaren suurin joki Courland River, joka laskee lahteen nimeltä Great Courland Bay. ==Lähteet== * * ===Viitteet=== Luokka:Euroopan valtioiden entiset siirtomaat Luokka:Latvian historia Luokka:Kuurinmaan historia Luokka:Siirtomaahistoria
Windau

Windau voi viitata seuraaviin: * Ventspilsin kaupunki * Venta-jokeen
RSCC

RSCC (, ) on venäläinen satelliittitietoliikennettä välittävä yhtiö. ==Tausta ja toiminta== Vuonna 1967 Molnija-1-tietoliikennesatelliitti alkoi lähettää TV- ja radio-ohjelmia satelliittivälitteisesti Neuvostoliittoon. Neuvostoliiton viestintäministeriö perusti helmikuussa 1968 "Tietoliikennenoodin numero 9", jonka tehtävä oli satelliittitietoliikenteen toteuttaminen. Tästä valtionyhtiöstä kehittyi 1990-luvulla RSCC-yhtiö. SatMagazine, kesäkuu 2008, Published monthly by Satnews Publishers 800 Siesta Way, Sonoma, CA 95476 USA, Phone (707) 939-9306, E-mail: hartley@satnews.com, Website: www.satmagazine.com RSCC:llä on geostationaarisen kiertoradan tietoliikennesatelliittien konstelaatio. Satelliitit ovat "broadcast"- eli ohjelmia välittäviä satelliitteja. Yhtiöllä on myös maanpäällisiä radiolinkkejä ja kuituoptista tiedonsiirtoa ja se toimii myös puheluiden ja laajakaistan välittämisessä Venäjälle. ==Satelliitit== Vuonna 1998 RSCC tilasi NPO PM:ltä Ekspress-A-tietoliikennesatelliitin. Ranskalainen Alcatel rakensi sen radiohyötykuorman. Syyskuussa 2010 RSCC tilasi kolme Ekspress- tietoliikennesatelliittia, Express-AM8, Express-AT1 ja Express-AT2, Thales Alenia Space -yhtiöltä siten, että venäläinen Rešetnjov-yhtiö rakentaa satelliittirungot ja Thales Alenia radiohyötykuorman. http://www.spacenews.com/satellite_telecom/100922-rscc-expansion-satellite- order.html Vuonna 2011 yhtiö tilasi Rešetnjovilta kolme Ekspress- tietoliikennesatelliittia, joihin Thales Alenia Space rakentaa tietoliikennelaitteet. https://archive.today/20120526061020/http://www.spacenews.com/satellite_telecom/110321three- russian-broadband-satellites-under-construction.html Maaliskuussa 2012 RSCC tilasi kaksi tietoliikennesatelliittia Astriumilta. https://archive.today/20120912000540/http://www.spacenews.com/satellite_telecom/120327-rscc- orders-sats-astrium.html RSCC Orders Two Satellites from Astrium, spacenews, 27.3.2012 Vuonna 2015 laukaistaan RSCC:n ja Eutelsatin yhteisrahoitteinen tietoliikennesatelliitti asemaan 26 itäistä pituutta. http://www.spacenews.com/satellite_telecom/eutelsat-and-rscc-partnering- russian-telecom-sat.html ==Lähteet== Luokka:Tietoliikenneyhtiöt Luokka:Venäläiset valtionyhtiöt
Lutz Dombrowski

Lutz Dombrowski (s. 25. kesäkuuta 1959 Zwickau, Itä-Saksa) on saksalainen pituushyppääjä, olympiavoittaja Moskovassa 1980. Dombrowski oli huippulupaus jo juniorina, hypäten 14-vuotiaana 641 cm ja 17-vuotiaana 755 cm. Dombrowskin ensimmäinen suuri kansainvälinen menestys oli Euroopan cupin voitto vuonna 1979 tuloksella 831 cm. Hän kilpaili samana vuonna myös maailmancupissa, missä sijoittui toiseksi Larry Myricksin jälkeen tuloksella 827 cm. Seuraavana vuonna Dombrowski oli kilpaillut vain kerran ennen olympiakisoja sivuten Nenad Stekicin Euroopan ennätystä 845 cm Dresdenissä. Kisoissa Stekic karsiutui Dombrowskin puolestaan hypätessä karsintojen parhaan tuloksen 817 cm. Finaalissa Dombrowskin sarja oli 815 – 832 – yli – 821 – 854 – 834 cm. Hopeamitalisti Frank Paschekin tulos oli 821 cm, joten voitto oli ylivoimainen. Dombrowskin viides hyppy oli siihen mennessä kaikkien aikojen toiseksi pisin Bob Beamonin maailmanennätyksen jälkeen, jopa tuulitulokset huomioiden. Dombrowski oli 187 cm pitkä ja painoi 87 kg, ammatiltaan hän oli kone- ja laitekorjaaja. Seuratasolla hän edusti SC Karl-Marx-Stadtia. Seuraavalla kaudella Dombrowski keskittyi kolmiloikkaan, jossa hänen ennätyksensä oli juniorina hypätty hallitulos 16,61 m. Hän osallistui tässä lajissa Euroopan cupiin sijoittuen viidenneksi ja maailmancupiin sijoittuen seitsemänneksi. Vuotta myöhemmin hän teki paluun pituushyppääjäksi voittaen Euroopan mestaruuden tuloksella 841 cm. Dombrowski oli jälleen ylivoimainen, sillä finaalin kaikki kolme mitattua hyppyä olisivat riittäneet kultamitaliin. Dombrowskin huippu-ura päättyi Euroopan mestaruuteen, seuraavan vuoden MM- kisoissa häntä ei enää nähty. Urheilu-urallaan Dombrowski joutui toimimaan myös Stasin epävirallisena ilmiantajana kahdeksan vuoden ajan. Urheilu-uransa jälkeen hän työskenteli liikunnanopettajana. Dombrowskin Moskovan olympialaisissa hyppäämänsä tulos on edelleen Saksan ennätys. Hänen isänsä Helmut hyppäsi aikoinaan pituutta 718 cm ja hänen tyttärensä Susann on pikajuoksija-pituushyppääjä. ==Henkilökohtaiset ennätykset== *100 m: 10,4 s *Korkeushyppy: 210 cm *Pituushyppy: 854 cm *Kolmiloikka: 16,61 m ==Lähteet== Luokka:Itäsaksalaiset olympiavoittajat Luokka:Itäsaksalaiset pituushyppääjät Luokka:Vuonna 1959 syntyneet Luokka:Elävät henkilöt
Edward Hamm

Edward ("Ed" tai "Eddie") Barton Hamm (13. huhtikuuta 1906 – 25. kesäkuuta 1982) oli yhdysvaltalainen pituushyppääjä, olympiavoittaja Amsterdamissa 1928. Hamm hyppäsi olympiakesänä Massachusettsin Cambridgessa uuden maailmanennätyksen 790. Kolme viikkoa myöhemmin Amsterdamin olympialaisissa hän voitti kultaa tuloksella 773. Parhaat tulokset saavutettiin alkukilpailussa, koska finaalissa käytettiin huonompaa rataa. Hamm menetti maailmanennätyksensä olympialaisissa hopealle jääneelle Haitin Silvio Catorille vain kuusi viikkoa myöhemmin. Muita suuria voittoja Hamm ei enää saavuttanut, mutta oli vielä kaksi vuotta myöhemmin maailmantilaston kärkinimi tuloksella 777. ==Lähteet== Luokka:Yhdysvaltalaiset olympiavoittajat Luokka:Yhdysvaltalaiset pituushyppääjät Luokka:Vuonna 1906 syntyneet Luokka:Vuonna 1982 kuolleet
William DeHart Hubbard

William DeHart Hubbard (25. marraskuuta 1903 – 23. kesäkuuta 1976) oli yhdysvaltalainen yleisurheilija ja ensimmäinen tummaihoinen amerikkalainen, joka voitti olympiakultaa yksilölajissa. Hubbard syntyi Cincinnatissa, Ohiossa, jossa hän kävi myös koulunsa. Sittemmin hän opiskeli Michiganin yliopistossa saavuttaen kolme yliopistomestaruutta (pituushyppy 1923 ja 1925, 100 jaardin juoksu 1925). Pituushypyssä hän voitti Yhdysvaltain-mestaruuden kuusi kertaa peräkkäin vuosina 1922–1927. Pariisin olympialaisissa 1924 pituushypyn karsinnat järjestettiin kömmähdyksen takia epäreilulla tavalla: toinen karsintaryhmistä hyppäsi vastatuuleen, toinen myötätuuleen. Vastatuuleen hypänneestä ryhmästä finaaliin selvisi ainoastaan Hubbard tuloksella 712. Loppukilpailussa Hubbard hyppäsi tuloksen 744,5, joka riitti kultamitaliin. Tulos ei kuitenkaan ollut olympialaisten paras, sillä edellisenä päivänä Robert LeGendre oli hypännyt viisiottelussa maailmanennätyksen 776. Häntä ei kuitenkaan ollut ilmoitettu mukaan pituushyppyyn. Hubbard oli suhteellisen pienikokoinen pituushyppääjäksi ja menestyi poikkeuksellisen nopeutensa ansiosta. Hän juoksi vuonna 1926 100 jaardin ME:tä sivuavan ajan 9,6. Vuoden 1925 yliopistojen mestaruuskilpailuissa Chicagossa Hubbard vei maailmanennätyksen LeGendreltä tuloksella 789. Cincinnatissa vuonna 1927 hän hyppäsi tuloksen 798, mutta sitä ei hyväksytty maailmanennätykseksi viettävän radan takia – alastulopaikka oli 2,5 senttimetriä alempana kuin ponnistuslankku. Amsterdamin vuoden 1928 olympialaisiin Hubbard osallistui loukkaantuneena ja jäi karsintaan. Myöhemmin Hubbard toimi rotusuhteiden neuvonantajana. Hän kuoli Clevelandissa vuonna 1976. ==Lähteet== Luokka:Yhdysvaltalaiset olympiavoittajat Luokka:Yhdysvaltalaiset pituushyppääjät Luokka:Vuonna 1903 syntyneet Luokka:Vuonna 1976 kuolleet
Albert Gutterson

Albert Lovejoy Gutterson (23. elokuuta 1887 – 7. huhtikuuta 1965) oli yhdysvaltalainen yleisurheilija, pituushypyn olympiavoittaja Tukholmassa 1912. Gutterson paransi olympialaisissa ennätystään lähes 30 senttimetriä voittaen kultamitalin tuloksella 760. Hopeamitalisti hyppäsi vain 721. Guttersonin tulos jäi vain senttimetrillä Peter O'Connorin maailmanennätyksestä. Hänen tulossarjansa oli erikoinen 760, 725, 718, 709, 709 eli hyppy hypyltä heikommin. Tulos paransi Frank Ironsin neljä vuotta vanhaa olympiaennätystä 12 senttimetrillä. Gutterson oli 185 cm:n mittainen ja painoi 81 kg. ==Lähteet== Luokka:Yhdysvaltalaiset olympiavoittajat Luokka:Yhdysvaltalaiset pituushyppääjät Luokka:Vuonna 1887 syntyneet Luokka:Vuonna 1965 kuolleet
Troy Dalbey

Troy Dalbey (9. syyskuuta 1968) on entinen yhdysvaltalainen uimari ja olympiavoittaja. Dalbey voitti 19-vuotiaana Soulin olympialaisissa vuonna 1988 kaksi kultaa; 4 × 100 metrin vapaauintiviestistä sekä 4 × 200 metrin vapaauintiviestistä. Uransa aikana hän voitti myös 4 × 200 metrin vapaauintiviestin MM-hopeaa MM-kilpailuissa 1991 Australian Perthissä. Dalbey on 190 senttimetriä pitkä ja painoi aktiiviurallaan 77 kilogrammaa. ==Lähteet== Luokka:Yhdysvaltalaiset uimarit Luokka:Yhdysvaltalaiset olympiavoittajat Luokka:Vuonna 1968 syntyneet Luokka:Elävät henkilöt
Frank Irons

Francis "Frank" Cleveland Irons (23. maaliskuuta 1886 - 19\. kesäkuuta 1942) oli yhdysvaltalainen yleisurheilija, pituushypyn olympiavoittaja Lontoossa 1908. Irons oli vain 164 cm pitkä ja painoi 61 kg. Hänen voittotuloksensa olympialaisissa oli uusi olympiaennätys 748. Hän paransi aiempaa Myer Prinsteinin olympiaennätystä 14 senttimetrillä. Neljä vuotta myöhemmin Tukholman olympialaisissa hän jäi yhdeksänneksi tuloksella 680. ==Lähteet== Luokka:Yhdysvaltalaiset olympiavoittajat Luokka:Yhdysvaltalaiset pituushyppääjät Luokka:Vuonna 1886 syntyneet Luokka:Vuonna 1942 kuolleet
Myer Prinstein

Myer (tai Meyer) Prinstein (alkujaan Mejer Prinsztejn, 22. joulukuuta 1878 – 10. maaliskuuta 1925) oli yhdysvaltalainen yleisurheilija ja moninkertainen olympiavoittaja. ==Varhaisvaiheet== Prinstein syntyi 1878 Szczuczynissa, Puolassa. Hänen vanhempansa Jacob ja Julia Prinstein emigroituivat Yhdysvaltoihin 1883 aluksi New Yorkiin ja sittemmin Syracuseen. Myer oli kolmas perheen yhdeksästä lapsesta. Hän oli Syracusen yliopiston yleisurheilujoukkueen kapteeni ja suoritti loppututkinnon oikeustieteessä. ==Maailmanennätys== Prinstein teki epävirallisen maailmanennätyksen pituushypyssä 11. kesäkuuta 1898 New Yorkissa tuloksella 723,5 cm. Ennätyksen rikkoi Irlannin William Newburn vain viikkoa myöhemmin. Seuraavana vuonna Alvin Kraenzlein paransi ennätystä. Prinstein otti ennätyksen uudelleen haltuunsa hyppäämällä 750 cm 28. huhtikuuta 1900 Philadelphiassa. Neljä kuukautta myöhemmin ennätyksen rikkoi Irlannin Peter O'Connor tuloksella 761, minkä IAAF hyväksyi yli kymmenen vuotta myöhemmin ensimmäiseksi viralliseksi maailmanennätykseksi. ==Olympialaiset== Prinstein sai hopeaa Pariisissa 1900 pituushypyssä tuloksella 717,5. Voittaja Alvin Kraenzlein hyppäsi vain sentin enemmän. Prinsteinin tulos oli alkukilpailusta, koska hänen yliopistonsa viranomaiset kielsivät häntä kilpailemasta sunnuntaina. Kraenzleinilla ei ollut vastaavaa rajoitusta ja hän teki voittotuloksensa loppukilpailussa. Tämä siitä huolimatta, että Prinstein oli juutalainen ja Kraenzlein kristitty. Väitetään Prinsteinin olleen niin vihainen, että hän löi Kraenzleinia. Seuraavana päivänä Prinstein voitti kolmiloikan tuloksella 14,47 edellisen olympiavoittajan James Connollyn jäädessä hopealle. Tulos oli 76 senttimetriä pidempi kuin Connollyn edellinen olympiaennätys. Saint Louisin olympialaisissa Prinstein korjasi edellisten kisojen "vahingon" voittamalla olympiahistoriassa ainutlaatuisen tuplamestaruuden. Voittotulokset olivat 734 ja 14,325. Lisäksi hän sijoittui viidenneksi sekä 60 että 400 metrillä. Pituushypyn voittotulos paransi Kraenzleinin olympiaennätystä 15,5 senttimetrillä. Ateenan välikisoissa Prinstein voitti jälleen pituushypyn tuloksella 720 jättäen maailmanennätysmies O'Connorin hopealle. Prinstein hyppäsi vain kerran loukkaantuen samalla. O'Connor protestoi tuomaritoimintaa vastaan, sillä ainoa tuomari oli Yhdysvaltain joukkueenjohtaja Matthew Halpin. ==Myöhempi ura== Prinstein ei kilpaillut olympialaisissa välikisojen jälkeen. Hän eli New Yorkissa liikemiehenä ja kuoli sydänvaivoihin vain 46-vuotiaana. ==Lähteet== Luokka:Yhdysvaltalaiset olympiavoittajat Luokka:Yhdysvaltalaiset pituushyppääjät Luokka:Yhdysvaltalaiset kolmiloikkaajat Luokka:Vuonna 1878 syntyneet Luokka:Vuonna 1925 kuolleet
Maria Furuhjelm

Marie (Maria) Lovisa Furuhjelm (o.s. Gripenberg, 26. tammikuuta 1846 Mustiala – 19. maaliskuuta 1916 Helsinki) oli suomalainen kansanvalistaja ja kirjailija. Hän käytti nimimerkkejä Maria ja -il-. Maria Furuhjelmin vanhemmat olivat senaattori, vapaaherra Johan Ulrik Sebastian Gripenberg ja Maria Lovisa Öhrnberg. Hänen sisariaan olivat Aleksandra Gripenberg ja Elisabeth Stenius- Aarneenkallio. Furuhjelmin kirjallinen ura alkoi 18-vuotiaana, kun hän 1864–1865 julkaisi lastenkertomuksia turkulaisessa pennikirjastossa Pennibibliotek. Hän jatkoi kirjoittamista myös mentyään naimisiin 1874 Evon metsäopiston lehtori J. E. Furuhjelmin (k. 1901) kanssa. Furuhjelmin laajin teos on 1879 ilmestynyt romaani Skilda vägar, jota pidetään Suomen ensimmäisenä tyttökirjana. Furuhjelm kiersi myös kansanvalistajana eri puolilla Suomea pitäen kansantajuisia esitelmiä kodinhoidosta, lastenkasvatuksesta ja naisasiasta. Hän kirjoitti 1890-luvulla näihin aihepiireihin liittyviä valistuskirjasia, joita julkaistiin Suomen Naisyhdistyksen yleishyödyllisessä kirjastossa ruotsiksi sekä Hilda Käkikosken kääntäminä suomeksi. Furuhjelm kirjoitti lisäksi artikkeleita sanomalehtiin ja kirjalliseen Excelsior-kalenteriin sekä Koti ja Yhteiskunta -lehteen. == Teokset== * Några ord till till Finlands mödrar. 1871 (suomeksi nimellä Neuvoja Suomenmaan äiteille, käännetty myös norjaksi) * Småstycken på prosa och vers för de unga af Maria och XXX. 1874 (proosateksti Maria Furuhjelm, runot Ida Castalia (Inez) Lindström (1845–1920)) * Skilda vägar, romaani. 1879 (suomeksi nimellä Eri uria, 1904) * Kärfven, kertomuksia. 1883 * Hvardagsliv. Skizzer från Nu och Förr. Edlund 1890 (nimimerkillä Maria) * Pastorskan och Tervola torp. Finsk kvinnoförening 1896 (nimimerkillä Maria, suomeksi nimellä Papinrouva ja Tervolan torppa, 1896) * Barnen i Tervola torp. Finsk kvinnoförening 1898 (nimimerkillä Maria, suomeksi nimellä Tervolan lapset, 1898) * Tervola trädgården. Finsk kvinnoförening 1900 (nimimerkillä Maria, suomeksi nimellä Tervolan puutarha, 1900) * Mietteitä maaseutuväestön siveellisyysoloista : kansalle kirjoitettu, Aikamme siveellisyyskysymyksiä 9. Yrjö Weilin 1905 (suomentanut Paavo Snellman) * Marian kansaisia kertomuksia. Kansanvalistusseura 1909 * Tehtaan tytöt. Kansanvalistusseura 1912 (nimimerkillä Maria) * Kirjoitelmia kasvatuksesta, Maria Furuhjelmin jälkeenjättämien kirjoitusten mukaan koottu. WSOY 1916 == Lähteet == * Suomen kirjailijat-tietokanta * * Kirjastot.fi : Maria Lovisa Fufuhjelm == Aiheesta muualla == * * Vapaasti ladattavia Maria Furuhjelmin e-kirjoja Projekti Lönnrotilta sekä Project Gutenbergiltä Luokka:Suomenruotsalaiset kirjailijat Luokka:Vuonna 1846 syntyneet Luokka:Vuonna 1916 kuolleet
Klodvig II

Klodvig II (637–657) oli Neustrian ja Burgundin kuningas 639–657. Klodvig sai Neustrian ja Burgundin kuninkuuden isänsä Dagobert I:n kuoltua. Klodvigin veli Sigebert III oli saanut Austrasian kruunun jo vuonna 634. Klodvig oli suurimman osan hallituskauttaan alaikäinen, ja Neustrian major domukset Aega ja Erchinoald nousivatkin nuoren kuninkaan aikana tärkeimmiksi vallankäyttäjiksi. Vuonna 648 Klodvig meni naimisiin Balthildin kanssa, jolla oli myös suuri vaikutus kuningaskunnan hallintoon. == Katso myös == *Luettelo frankkien kuninkaista ==Lähteet== Luokka:Frankkien kuninkaat Luokka:Vuonna 637 syntyneet Luokka:Vuonna 657 kuolleet
Muumiotauti

Muumiotauti on omenapuita vaivaavan Monilia fructigena -sienen aiheuttama sairaus. Taudin ensioireita ovat omeniin ilmestyvät pienet ruskeat kuoliolaikut, jotka laajenevat nopeasti. Laikun keskelle muodostuu valkoista pistemäistä kasvustoa, josta itiöt leviävät. Syksyllä saastuneet omenat mustuvat ja tulevat sitkeiksi. Näissä omenissa tauti talvehtii, joten ne on tuhottava taudin leviämisen estämiseksi. Se leviää ilmavirtojen, sadeveden ja hyönteisten mukana.Jussi Salokorpi: Muumiotauti on puutarhurin vihulainen – näillä ohjeilla pääset niskan päälle Yle.fi 14.9.2016. Viitattu 3.7.2020. Tauti voi iskeä kolhiintuneeseen tai omenaruven jo ennestään vioittamaan hedelmään. Ohutkuoriset ja aikaiset lajikkeet ovat herkkiä taudille ja monet paksukuoriset ja myöhäiset lajikkeet kestävät sitä paremmin.Johanna Keponen: Iskikö omenoihin muumiotauti? Älä tee yleisiä virheitä, jos haluat taudista eroon Kotiliesi.fi 23.9.2017. Viitattu 23.9.2020. Omenien lisäksi sitä voi esiintyä myös luumuissa ja päärynöissä sekä joskus kirsikoissa. Jos haluaa estää muumiotautia leviämästä, kannattaa niin maahan pudonneet kuin puissakin olevat saastuneet omenat ja lehdet tuhota polttamalla tai hautaamalla maahan. Myös lämpökompostoria tai lehtikompostoria voi käyttää kunhan omena on varmasti muun aineksen alla. Ennalta ehkäisevinä toimenpiteinä voidaan leikata puuta riittävän usein, jotta se pysyy ilmavana, ja pitää maan kosteus tasaisena, jotteivät omenat halkeilisi. Taudin vaivaamat omenat ovat syötäväksi kelpaamattomia. Monilia laxa -sieni taas aiheuttaa versomuumiotautia, joka tuhoaa kukkivia oksia. Myös Monilinia fructicola -sieni on aiheuttanut Euroopassa hedelmäpuiden muumiotautia. ==Lähteet== == Aiheesta muualla == *MTT, s. 48 *Anssi Krannila & Anna Paalo: Omenapuu. s. 82. Multikustannus. Luokka:Omenapuun kasvitaudit Luokka:Sienitaudit
Lanugo

Lanugo eli utukarvoitus on nukkamaista karvaa, jota kasvaa ihmissikiön iholla viidennestä raskauskuukaudesta alkaen. Useimmiten lanugo karisee sikiöltä seitsemännen tai kahdeksannen raskauskuukauden aikana, mutta joskus sitä tavataan vastasyntyneillä jopa parin viikon ikään asti. Lanugon tarkoitus on auttaa lapsenkinan (vernix) tarttumista sikiön ihoon. Kina suojaa lapsen ihoa lapsivedeltä. Vakavan aliravitsemuksen tai syömishäiriön yhteydessä, muun muassa anorektikoilla, lanugoa saattaa alkaa kasvaa vauvaiän jälkeenkin. == Lähteet == ==Aiheesta muualla== *Kuva lanugosta Luokka:Karvat
Porta San Paolo

thumb|220px|Porta San Paolo Porta San Paolo on kaupunginportti Roomassa Via Ostiensen alkupäässä. Antiikin aikana sitä kutsuttiin nimellä Porta Ostiensis. Portti on osa Rooman ulointa puolustusjärjestelmää Aurelianuksen muuria, mutta nykyään portti seisoo muurista vapaana ja näyttää linnakkeelta. Sitä kutsutaankin toisinaan il castellettoksi. Aivan portin läheisyydessä sijaitsee myös Aurelianuksen muuriin kuulunut Cestiuksen pyramidi, alun perin hautamuistomerkki Augustuksen ajalta. Totilan johtamat ostrogootit tunkeutuivat Roomaan Porta San Paolon kautta ja ryöstivät kaupungin 549. == Aiheesta muualla == *Satelliittikuva Luokka:Rooman rakennukset ja rakennelmat Luokka:Portit
Nummijärvi

Nummijärvi on yksi Kauhajoen kuudesta maakirjakylästä. Se on keskittynyt Nummijärveksi nimetyn järven ympärille. Siihen kuuluvat Nummikosken, Nummijärven ja Koivumäen kylät. Nummijärvellä käytiin Suomen sodan aikaan 1808 Nummijärven taistelu, josta on alueella pystytetty muistomerkki. Nummijärven kylästä löytyvät seuraavat palvelut: oma sivukirkko, Nummikoti, leirintäalue ja leirintäalueen puoti jossa päivittäistavaroita. Kirkko ja Suomen sodan muistomerkki ovat kylän nähtävyyksiä. Nummikodilla on asuntoja, päiväkoti ja kylätupa. Nummijärven alueella järjestetään vuosittain monien muiden tapahtumien lisäksi Nummirock, joka on aikojen saatossa muuttunut koko kansan juhannusjuhlasta metallimusiikkia suosivaksi tapahtumaksi. Lisäksi Nummijärven Ruuhinevalta löytyy kammikylä, jossa on 2 vapaassa käytössä olevaa saunaa ja yöpymistilat. Karvian ja Kauhajoen rajalla sijaitsee Alpon savanni. Vuonna 2006 Nummijärvi valittiin vuoden eteläpohjalaiseksi kyläksi. == Lähteet == == Kirjallisuutta == *Maaliuunilta Lapinkaivolle. Nummijärven kyläkirja. Toim. Erkki Kalliomäki. Kurikka 2000. Kirjan teksti vaikeasti luettavissa verkossa == Aiheesta muualla == *Nummijärven kotisivut Luokka:Kauhajoen kylät Luokka:Vuoden eteläpohjalaiset kylät
Kevin Phillips

Kevin Phillips voi tarkoittaa seuraavia henkilöitä: * Kevin Phillips, englantilainen jalkapalloilija * Kevin Phillips, yhdysvaltalainen kirjailija * Kevin Phillips, brittiläinen jääkiekkoilija
Vantaa Floorball Team

Vantaa Floorball Team eli VFT on vantaalainen salibandyn erikoisseura, joka perustettiin 1993. Seuran naisten edustusjoukkue pelaa II-divisioonassa ja miesten joukkue VI-divisioonassa. Seuran keskeinen perustajahenkilö oli Tom Sandell. == Historia == Miesten edustusjoukkue voitti Suomen mestaruuden kaudella 1996–1997 ja oli kahdesti hopealla kausina 1995–1996 ja 1998–1999. Viimeisen hopean jälkeen joukkue siirtyi edustamaan HIFK:ta. Naiset ovat voittaneet Suomen mestaruuden kolmesti kausina 1997–1998, 1998–1999 ja 2003–2004. Viimeisen mestaruuden jälkeen joukkue siirtyi edustamaan Tikkurilan Tiikereitä, joka voitti heti seuraavalla kaudella Suomen mestaruuden. Myös seuran A-pojat ovat kertaalleen voittaneet Suomen mestaruuden. Naisten suomenmestaruusjoukkueen siirryttyä syksyllä 2004 Tikkurilan Tiikereihin myös muita joukkueita siirtyi muihin seuroihin kuten SB-Vantaaseen ja M-Teamiin. Tämän jälkeen VFT on keskittynyt lasten ja nuorten kerhotoimintaan sekä perheliikuntaan. == Saavutukset == === Miehet === * Suomen mestaruus 1996–1997 * SM-hopeaa 1995–1996 ja 1998–1999 === Naiset === * Suomen mestaruus 1997–1998, 1998–1999 ja 2003–2004 * SM-hopeaa 2001–2002 == Lähteet == == Aiheesta muualla == * nhlfinns.net, VFT:n pelaajatilastot miesten salibandyliigassa Luokka:Suomalaiset salibandyseurat Luokka:Vantaalaiset urheiluseurat Luokka:Vuonna 1993 perustetut urheiluseurat
Movement (kappale)

Movement on yhdysvaltalaisen dance-punk-yhtye LCD Soundsystemin kappale, joka julkaistiin singlenä 8. marraskuuta 2004. Se julkaistiin myös CD:nä, kun aikaisemmat singlet oli julkaistu vain vinyylilevylle. Singlen kappaleet julkaistiin kolme kuukautta myöhemmin ilmestyneellä yhtyeen nimikkoalbumilla. ==Painokset== Formaatti Valtio Levy-yhtiö ja tunnus Julkaistu LP DFA dfaemi 2141 2004 CD dfaemi 2141cd 2004 Lähde: == Sisältö == A-puoli # Movement (3.04) B-puoli # * Yr City's a Sucker (5.27) == Lähteet == Luokka:Vuoden 2004 kappaleet Luokka:LCD Soundsystemin kappaleet
Olavi Reimas

Olavi Reimas (oik. Unto Kalervo Eskola; ) oli suomalainen näyttelijä ja aikansa suosituimpia suomalaisen elokuvan miestähtiä. Hänen muistettavimmat roolinsa ovat ylimetsänhoitaja Suontaa elokuvassa Vihreä kulta (1939) ja miespääosa elokuvassa Antreas ja syntinen Jolanda (1941). == Ura == Reimas oli ohjaaja Valentin Vaalan näyttelijälöytö. Hän teki suuria miesosia tai sivurooleja kaikkiaan kahdeksassatoista elokuvassa vuosina 1938–1949. Reimas oli aloittanut näyttelijänuransa Viipurissa ja siirtynyt sieltä Varkauteen, jossa hän esitti Olavin roolia Laulu tulipunaisesta kukasta -romaanin näyttämösovituksessa sekä teatterin kesäkiertueella. Vaala kiinnitti huomiota Reimaksen ”pehmeään, mutta metallinsointuiseen” replikointiin ja valitsi hänet ensimmäiseen filmirooliinsa Sysmäläisen nimiosaan kesällä 1938. Vuodet 1938–43 Reimas työskenteli Suomi-Filmin sopimusnäyttelijänä. Hän oli hyvin suosittu ja näyttävästi esillä. Hänen seitsemän ensimmäistä elokuvaansa olivat Vaalan ohjauksia, ja 1943 niitä tuli vielä kaksi lisää. Reimas näytteli kahdesti myös Ilmari Unhon ohjauksessa. Vuosina 1944–46 Reimaksella oli kiinnitys Suomen Filmiteollisuuteen ja hän esiintyi viidessä yhtiön elokuvassa. Kaksi viimeistä elokuvaansa Reimas teki jälleen Suomi-Filmillä, hänen viimeiseksi filmiroolikseen jäi sivuosa Vaalan komediassa Sinut minä tahdon (1949). Reimas sai talvisodassa vamman päähänsä ja joutui pitkälle sairauslomalle. Sen takia talvisodan vuoksi keskeytettynä olleen Kyökin puolella -elokuvan miespääosaan Reimaksen tilalle vaihdettiin Tauno Majuri. Reimaksen sodassa kärsimä päävamma aiheutti hänelle ongelmia repliikkien muistamisessa ja osaltaan johti elokuvauran päättymiseen vuonna 1949. Reimas kuoli Kaunialan sotavammasairaalassa 81-vuotiaana kesäkuussa 1995. == Filmografia == *Sysmäläinen (1938) *Vihreä kulta (1939) *Rikas tyttö (1939) *Jumalan myrsky (1940) *Morsian yllättää (1941) *Antreas ja syntinen Jolanda (1941) *Varaventtiili (1942) *Neljä naista (1942) *Tositarkoituksella (1943) *Syntynyt terve tyttö (1943) *Keinumorsian (1943) *Suomisen Olli rakastuu (1944) *Miesmalli (1944) *Vain sinulle (1945) *En ole kreivitär (1945) *Synnin jäljet (1946) *Maaret − tunturien tyttö (1947) *Sinut minä tahdon (1949) ==Lähteet== * Luokka:Suomalaiset näyttelijät Luokka:Vuonna 1914 syntyneet Luokka:Vuonna 1995 kuolleet
Sopatros Apameialainen

Sopatros Apameialainen () (k. n. 330-337) oli antiikin kreikkalainen sofisti ja uusplatonilainen filosofi. Hän oli kotoisin Apameiasta. Sopatros oli Iamblikhoksen oppilas. Tämän kuoleman (n. 325) jälkeen hän siirtyi Konstantinopoliin, missä hän ystävystyi Konstantinus I:n kanssa. Myöhemmin keisari kuitenkin määräsi hänet kuolemaan. Väitettiin, että syynä oli se, että Konstantinus halusi osoittaa tällä kääntyneensä vilpittömästi kristinuskoon.Sozomenos: Kirkkohistoria (Hist. Eccl.) I.5. Eunapios, joka kertoo tapauksesta enemmän,Eunapios: Sofistien elämä sekä ZosimosZosimos: II.40. katsovan kuoleman olleen Flavius Ablaviuksen masinoima. Eunapioksen mukaan Sopatroksen syyksi laitettiin se, että hän pidätteli magialla viljaa tuoneita laivoja, kun kaupungissa oli ruokapula. Näin hän on kuollut todennäköisesti vuosien 330 ja 337 välillä. Suda mainitsee kaksi Sopatros- nimistä sofistia, mutta kyseessä saattaa olla sama henkilö. Sopatros kirjoitti useita teoksia, mukaan lukien teokset Kaitselmuksesta ja Ihmisistä joilla on ansaitsematon hyvä tai huono onni. Lisäksi hän kirjoitti tiivistelmiä useista teoksista, sekä mahdollisesti teoksen Historiallisia lainauksia, josta Fotios on säilyttänyt yhteenvedon.Fotios: Bibliotheke Cod. 161. Teos vaikuttaa sisältäneen suuren määrän faktaa ja fiktiota, kerättynä useilta eri kirjailijoilta. == Lähteet == == Aiheesta muualla == * Eunapius: Sopater, Lives of the Sophists Luokka:Uusplatonistit
Sopatros

Sopatros (, ”isän pelastaja” tai ”pelastava isä”) voi viitata seuraaviin henkilöihin: * Sopatros, Uudessa testamentissa mainittu henkilö * Sopatros, runoilija * Sopatros Apameialainen (300-luvun alku), sofisti ja uusplatonilainen filosofi
Aviapoliksen rautatieasema

Aviapolis () on Kehäradan rautatieasema, joka otettiin käyttöön heinäkuussa 2015. Se sijaitsee Helsinki-Vantaan lentoaseman eteläpuolella Vantaan Aviapoliksessa. Aviapolis on tunneliasema ja siellä pysähtyvät - ja -junat. Lentoasemalle liikennöidään raiteelta 1 ja Helsinkiin raiteelta 2. Aviapoliksen asemanseutu on suunniteltu toimisto- ja asuinalueeksi. Skanska on aloittanut uuden kaupunkikorttelin rakentamisen aseman pohjoispäätyyn. Ensimmäiseksi uuteen korttelin valmistuu Aviabulevardi-toimistotalo. Myös ensimmäisen hotellin rakentamisesta on tehty päätös kun Keva osti Lentoasemakiinteistöt Oyj:ltä tontin Aviapolis Asemalta. Alueen liikenteellinen saavutettavuus on hyvä. Rautatieaseman lisäksi alueelle on suunnitteilla bussiterminaali ja lähistöllä on Suomen päälentoasema. Lisäksi Kehä III:n parannustyöt helpottavat autolla liikkumista. Aseman läheisyydessä sijaitsee myös Suomen ilmailumuseo. Toukokuussa 2014 valmistunut Aviapolis on ensimmäinen Kehäradan kahdesta tunneliasemasta. Koska Aviapolis avattiin ennen Lentoaseman asemaa, 40 metrin syvyydessä sijaitseva asema on samalla Suomen ensimmäinen täysin maan alla sijaitseva rautatieasema. Kolmen ensimmäisen vuoden aikana aseman kaiuttimista soi taukoamaton ambient-musiikki, jonka olivat säveltäneet Tapani Rinne ja Teho Majamäki. == Lähteet == == Aiheesta muualla == * * * Luokka:Vantaan henkilöliikenteen rautatieliikennepaikat Luokka:Veromies
Hippodamos

Hippodamos (, 498–408 eaa.) oli antiikin kreikkalainen arkkitehti, jota pidetään ruutuasemakaavan kehittäjänä ja kaupunkisuunnittelun isänä. Hippodamos oli kotoisin Miletoksesta Internet Classics Archive: Aristoteles - Politiikka, haettu 24.10.2008 Vähästä-Aasiasta. Hippodamos suunnitteli muun muassa Ateenan satamakaupungin Pireuksen, Rhodoksen kaupungin sekä Suur- Kreikan Thurioin asemakaavat. Hippodamoksen kehittämän kaupunkityypin ominaispiirteitä olivat säännöllinen suorakulmainen katuverkko, erilaisia tehtäviä varten varatut vyöhykkeet (poliittinen, uskonnollinen, taloudellinen) ja monumentaalisuus. == Lähteet == Luokka:Antiikin kreikkalaiset arkkitehdit Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Vasili Perov

Vasili Grigorjevitš Perov (; 2. tammikuuta 1834 (J: 21. joulukuuta 1833) Tobolsk, Venäjä – 10. kesäkuuta (J: 29. toukokuuta) 1882 Kuzminki, nykyisin osa Moskovaa) oli venäläinen taidemaalari ja Vaeltajien koulukunnan perustajia. Vasili Perov suoritti kurssin Arzamasin piirikunnan koulussa ja siirtyi sen jälkeen Aleksandr Stupinin taidekouluun, joka myös sijaitsi Arzamasissa. Vuonna 1853 hän pääsi Moskovan maalaus-, veisto- ja rakennustaiteen opistoon, jossa hän sai opetusta maineikkailta taiteilijoilta. 1862 Perov matkusti kolmeksi vuodeksi Länsi-Eurooppaan ja maalasi katunäkymiä. Palattuaan Moskovaan hän loi mestariteoksensa. Hän sai 1866 akateemikon arvonimen, 1871 hänestä tuli Moskovan maalaus-, veisto- ja rakennustaiteen opiston opettaja, ja näihin aikoihin hän liittyi Vaeltajiin. ==Teoksia== Image:Wassilij Grigorjewitsch Perow 009.jpg|Pariisilainen lumppuri, 1864 Image:Тройка_-_Василий_Григорьевич_Перов_(1866).jpg|Troikka. Vedenhakumatka, 1866 Image:Wassilij Grigorjewitsch Perow 002.jpg|Hukkunut, 1867 Image:Wassilij Grigorjewitsch Perow 001.jpg|Rautatiellä, 1868 Image:Perov Pticelov.jpg|Linnustaja, 1870 Image:Спящие дети1.JPG|Nukkuvia lapsia, 1870 Image:Alexander_Ostrovsky_by_Vasily_Perov.jpg|Kirjailija A. N. Ostrovskin muotokuva, 1871 Image:Dostoevsky 1872.jpg|Fjodor Dostojevski, 1872 Image:1872._Портрет_писателя_Владимира_Ивановича_Даля.jpg|Vladimir Dahl, 1872 Image:Perov guvernanka kupe.jpg|Kotiopettajatar saapuu kauppiaan kotiin Image:Last Tavern at Town Gate (Perov, 1868).jpg|Viimeinen majatalo kaupungin portilla Luokka:Venäläiset taidemaalarit Luokka:Vuonna 1834 syntyneet Luokka:Vuonna 1882 kuolleet
76 K 02

76 K 02 on Venäjällä 1900-luvun alussa valmistettu, kenttätykistön käyttöön suunniteltu kanuuna. Suomen puolustusvoimien käyttöön niitä jäi sisällissodan aikana venäläisten joukkojen joko antautuessa tai paetessa maasta. Vuonna 1939 Suomessa oli 76 K 02 -kanuunoita noin 200 kappaletta, joista 24 kenttätykistörykmenttien ja 36 tykistösuojeluskuntien koulutuskalustona. Talvisodassa kaikki 76 K 02 -kanuunat jaettiin rintamajoukkojen käyttöön, ja niistä menetettiin 21. Välirauhan aikana Saksasta ostettiin 54 kappaletta Puolan armeijalta sotasaaliiksi saatuja 76 K 02 -kanuunoita, ja jatkosodan alussa niitä saatiin sotasaaliina puna-armeijalta viisi kappaletta. Jatkosodan lopulla 76 K 02 -kanuunoita oli Suomen armeijan käytössä 132 kappaletta. Sotien jälkeen kanuunaa nykyaikaistettiin vaihtamalla raudoitetut puupuolapyörät moottorivetoon sopiviksi kumipyöriksi, ja näin varustettuna 76 K 02 -kanuunoita oli harjoituskäytössä Rovajärven ammunnoissa vielä 1990-luvulla.Partanen, Unto: Tykistömuseon 78 tykkiä, s. 51–54. Helsinki: Tykkimiehet ry 1988. ISBN 951-99934-4-4.Paulaharju, Jyri: Itsenäisen Suomen kenttätykit 1918–1996, s. 67–68. Sotamuseon julkaisuja 1/1996, Helsinki: Sotamuseo ISBN 951-25-0811-7. == Tekniset tiedot == *Kaliiperi: 76 mm *Putkipituus: *Ammuspaino: 6,4 kg Jatkosodan historia 6, s. 386 *Lähtönopeus: 590 m/s *Korotusalue: –6+17° *Sivusuuntausalue: ±3° *Kantama: noin 10,7 km *Tuliasemapaino: noin 1 100 kg == Lähteet == * * Jatkosodan historia 6, Sotatieteen laitoksen julkaisuja. WSOY 1994 ISBN 951-0-15332-X === Viitteet === == Aiheesta muualla == *Jaeger Platoon: Finnish Army 1918 - 1945 Luokka:Kanuunat Luokka:Talvisodan aseet Luokka:Jatkosodan aseet 76
Talk (kappale)

”Talk” on englantilaisen rock-yhtye Coldplayn kappale. Se julkaistiin kolmantena singlenä yhtyeen kolmannelta albumilta X&Y.; Yhdysvalloissa kappale nousi Billboard Hot 100 -singlelistalla sijalle 86 ja muualla maailmassa sen suosio vaihteli. Alankomaissa single nousi sijalle yksi. Kaikki yhtyeen jäsenet osallistuivat kappaleen tekemiseen. Kappale rakentuu Kraftwerkin vuoden 1981 kappaleen ”Computer Loven” riffin ympärille. Kriitikoiden arviot ”Talkista” olivat yleisesti ottaen positiivisia. Arvioissa kiiteltiin kappaleen musiikkia ja sanoituksia. Sekä kappale että sen ”Thin White Duke” -remiks olivat ehdolla vuoden 2007 Grammy-palkintogaalassa, joista jälkimmäinen voitti kategoriassa vuoden paras remiks-kappale. == Kappaleet == ;Britannian versio *Promo, joka julkaistiin aikaisin marraskuussa 2005 # ”Talk” (radioversio) – 4:29 * 7" R6679 # ”Talk” (radioversio) – 4:29 # ”Gravity” – 6:12 *CD CDR6679 # ”Talk” (radioversio) – 4:29 # ”Sleeping Sun” – 3:09 * DVD DVDR6679 # ”Talk” (radioversio) – 4:29 # ”Gravity” – 6:12 # ”Speed of Sound” (video) # ”Talk” (video) # Materiaalia ”Talkin” videokuvauksista * 12" 12R6679: The Remixes, julkaistu 6. maaliskuuta 2006 # ”Talk” (Thin White Duken mix) – 8:27 # ”Talk” (François K:n dub) – 9:04 # ”Talk” (Junkie XL:n mix) – 11:45 ;Alankomaiden versio Kolmiosainen erikoissingle, joka sisälsi konserttitallenteita, jotka oli nauhoitettu Gelredomessa vuonna 2005, julkaistiin joulukuussa 2005. * CD1 (digipak) 3490932 julkaistu 2. joulukuuta 2005 # ”Talk” (radioversio) - 4:27 # ”Swallowed in the Sea” (konserttitallenne) - 4:16 # ”God Put a Smile upon Your Face” (konserttitallenne) - 4:22 * CD2 3490962 julkaistu 9. joulukuuta 2005 # ”Talk” (albumin versio) - 5:11 # ”Square One” (konserttitallenne) - 5:13 # ”Clocks” (konserttitallenne) - 7:05 * CD3 3490972 julkaistu 16. joulukuuta 2005 # ”Talk” (konserttitallenne) - 5:20 # ”Til Kingdom Come” (konserttitallenne) - 4:27 # ”Fix You” (konserttitallenne) - 7:10 ;Australia # ”Talk” (radioversio) – 4:29 # ”Sleeping Sun” – 3:09 # ”Gravity” – 6:12 ;Kanada ja Japani # ”Talk” (radioversio) – 4:29 # ”Sleeping Sun” – 3:09 US * Promo, joka julkaistiin helmikuussa 2006 # ”Talk” (muokattu versio) - 4:05 # ”Talk” (albumin versio) - 5:12 * iTunes EP, julkaistu 7. helmikuuta 2006 # ”Talk” (Junkie XL:n mix) – 11:45 # ”Talk” (François K:n dub) – 9:04 # ”Talk” (Thin White Duken mix) – 8:27 == Listasijoitukset == Lista (2005) Sijoitus Australian ARIA Charts 20 Itävallan singlelista 24 Kanadan singlelista 4 Tanskan singlelista 14 Alankomaiden singlelista 1 Ranskan singlelista 34 Italian FIMI singlelista 25 Irlannin singlelista 18 Uuden-Seelannin RIANZ singlelista 20 Britannian singlelista 10 Billboard Hot 100 86 Billboard Hot Dance Airplay 17 Billboard Hot Dance Club Play 3 151 1 2 Billboard Hot Modern Rock Tracks 5 Billboard Pop 100 92 Huomautukset: *1 \- Francois K./Junkie XL -miksaukset *2 \- Junkie XL/Francois K/J. Lu -miksaukset == Lähteet == == Aiheesta muualla == *Yhtyeen viralliset kotisivut *Coldplay Wiki - Talk Luokka:Vuoden 2005 kappaleet Luokka:Coldplayn kappaleet
Tuupakka

Tuupakka on Vantaan länsiosassa, Viinikkalan ja Ylästön kaupunginosien alueella sijaitseva asuinalue, teollisuusalue, Kehä III:n tieliittymä ja pikavuoropysäkki. Alueella sijaitsee Vantaan kaupungin keskusvarikko. Vantaanjoen Vantaankosken mutka reunustaa Tuupakan aluetta luoteen, lännen ja lounaan puolelta. Tuupakan liittymä Kehä III:lla on merkittävä kulkureitti Viinikkalan logistisille toimintayksiköille, jotka sijaitsevat Helsinki- Vantaan lentoaseman länsilaidalla. Kehä III:lla sijaitsee Tuupakan pikavuoropysäkki, jonka kautta ajetaan lentoaseman, Hämeenlinnan ja Tampereen välisiä linja-autovuoroja. ==Lähteet== Luokka:Viinikkala Luokka:Ylästö
Oraakkeliluuennustus

Kuori-luu-ennustaminen (甲骨 jiǎgǔ, kuori-luu; tai bǔcí, perint.卜辭, yksinkert.卜辞, kirjaimellisesti halkeaman sanoma) on kiinalainen ennusmenetelmä, joka oli käytössä Shang-dynastian ja Läntisen Zhou-dynastian aikana. Oraakkeliluita on löytynyt n. 100 000 kappaletta. Kirjoitusmerkkien kokonaismäärä on n. 4 600, joista noin puolet on tähän mennessä onnistuttu tulkitsemaan. Halkeamasta ennustamista käytettiin kärsämönvarsiennustamisen kanssa tavallisimmin uskonnollisten ja valtiollisten asioiden tutkimiseen. Tapana oli käyttää molempia menetelmiä täydentämään toisiaan. Luuennustamista pidettiin tärkeämpänä ja suoritettiin yleensä ensin. Kärsämönvarsilla varmistettiin vastauksen pitävyys. Ennustamisia käytettiin apuna, kun keskusteltiin päätösten teosta. Kuningas, ministerit, neuvonantajat ja joskus myös kansa pääsi esittämään mielipiteensä siitä, miten ennusmerkkejä tulee käytönnössä tulkita ja soveltaa. Oraakkeliluutekstien kaunokirjallinen arvo on pieni, mutta niillä on tärkeä merkitys kielen- ja historiantutkimuksen lähdeaineistona. ==Menetelmä== Ennustamisessa käytettiin usein härän lapaluuta tai kilpikonnan vatsakilpeä, johon tehtiin kahteen riviin pieniä koloja. Ennustaja kirjoitti luuhun ennustuksen päivämäärän ja kysymyksen. Sen jälkeen kahteen rinnakkaiseen koloon työnnettiin kuuma rautatanko, koska kysymys esitettiin tavallisesti sekä "kyllä"- että "ei"-muodossa, esim. "meneekö X naimisiin Y:n kanssa?" ja "eikö X mene naimisiin Y:n kanssa?" Kysymys saatettiin esittää kerran, kaksi tai maksimissaan kolme kertaa. Samaan kysymykseen käytettiin lisäksi kärsämönvarsiennustusta, joka samoin voitiin suorittaa enintään kolme kertaa. Ennustaja tulkitsi kuumennettaessa syntyneet halkeamat. Luuhun kirjoitettiin muistiin ennustuksen negatiiviset ja positiiviset tulkinnat. Ennusteen viereen lisättiin myöhemmin merkintä asian saamasta käänteestä, ts. kommentti siitä, kuinka hyvin ennustus piti paikkansa. Vuoden lopussa voitiin käydä läpi kaikki ennusteet ja tarkistaa niiden paikkansapitävyys. Kysymykset koskivat kaikkia hallitsijan toimia: esi- isien palvontaa, sotaretkiä, kruunajaisia, maanviljelystä, meteorologiaa (mm. sadetta ja tuulia), sairauksia, unia ja syntymiä. ==Lähteet== Luokka:Kiinalaiset ennusmenetelmät
Kyösti Julku

Kyösti Julku (24. lokakuuta 1931 Impilahti – 11. elokuuta 2007 Oulu) oli Oulun yliopiston historian professori, joka tutki muun muassa Pohjois-Pohjanmaan keskiaikaa sekä Pähkinäsaaren ja Täyssinän rauhojen rajalinjoja. Pähkinäsaaren rauhan rajasta hän debatoi kiivaasti John Lindin ja Jukka Korpelan kanssa. 1990-luvulla Julku profiloitui Kalevi Wiikin suomalaisten alkuperää koskevan teorian kannattajana. == Teoksia == * * * ==Lähteet== ==Aiheesta muualla== * Kyösti Julkun muistokirjoitus Helsingin Sanomissa Luokka:Suomalaiset historioitsijat Luokka:Oulun yliopiston professorit Luokka:Vuonna 1931 syntyneet Luokka:Vuonna 2007 kuolleet Luokka:Suomalaiset professorit
Łukasz Czapla

Łukasz Czapla (s. 8. joulukuuta 1982 Krakova) on puolalainen riistamaaliampuja ja moninkertainen maailmanmestari. Czapla on voittanut neljä miesten maailmanmestaruutta ja yhden poikien maailmanmestaruuden. ==Lähteet== * * * Luokka:Puolalaiset ampujat Luokka:Vuonna 1982 syntyneet Luokka:Elävät henkilöt
UFC 13

UFC 13: Ultimate Force oli Ultimate Fighting Championshipin järjestämä vapaaottelu-tapahtuma. Se järjestettiin 30. toukokuuta 1997 Augustassa, Georgiassa. Tapahtuma televisioitiin myös pay-per-view -lähetyksenä. ==Tapahtuma== UFC 13 -tapahtumassa oli kaksi neljän ottelijan turnausta, joista toinen oli raskaan- ja toinen kevyensarjanturnaus, sekä Superfight -ottelu Vitor Belfortin ja Tank Abbottin kesken. Tapahtumassa myös tekivät ensiesiintymisensä tulevaisuuden UFC mestarit ja legendat, Randy Couture ja Tito Ortiz. Tony Halme otteli ensimmäisenä suomalaisena UFC:ssa kyseisessä tapahtumassa. ==Tulokset== Ennen turnauksia käytiin myös kamppailut paikasta varaottelijana. * Tito Ortiz vs. Wes Albritton (0:31) ** Ortiz voittaa ottelun teknisellä tyrmäyksellä, kun Albrittonin kulmaus heittää pyyhkeen kehään. * Jack Nillson vs. Saeed Hosseini (1:24) ** Nillson voittaa ottelun teknisellä tyrmäyksellä. ===Kevytsarja=== * Välieräottelu: Guy Mezger vs. Christopher Leninger (15:00) ** Mezger voittaa ottelun yksimielisellä tuomaripäätöksellä. * Välieräottelu: Enson Inoue vs. Royce Alger (1:37) ** Inoue voittaa luovutuksella. * Kevytsarjan finaali: Guy Mezger vs. Tito Ortiz (2:00) ** Mezger voittaa ottelun luovutuksella voittaen kevyensarjantunauksen. Ortiz paikkasi Inouen, joka ei pystynyt jatkamaan turnausta loukkaantumisen takia. ===Raskassarja=== * Välieräottelu: Steven Graham vs. Dmitri Stepanov (1:30) ** Graham voittaa luovutuksella. * Välieräottelu: Tony Halme vs. Randy Couture (0:57) ** Couture voittaa ottelun luovutuksella. * Raskaansarjan finaali: Randy Couture vs. Steven Graham (3:13) ** Couture voittaa ottelun teknisellä tyrmäyksellä ensimmäisessä erässä voittaen raskaansarjanturnauksen. ===Superfight=== * Vitor Belfort vs. Tank Abbott (0:53) ** Belfort voittaa ottelun teknisellä tyrmäyksellä. ==Lähteet== ==Aiheesta muualla== * UFC 13: The Ultimate Force tulokset Sherdog.comissa * UFC 13 -raportti * Ultimate Fighting Championship Luokka:Ultimate Fighting Championship Luokka:Vuoden 1997 urheilu Luokka:Vapaaottelutapahtumat